runetrust/blame-folketinget-dk huggingface dataset:
Connie Hedegaard (KF), 2005-03-31:
Jeg har hæftet mig ved, at da Folketingets Miljø- og Planlægningsudvalg var på besøg hos Amtsrådsforeningen den 16. marts – der var vist ikke så mange, der deltog – blev planloven også kort nævnt i præsentationen, og hvis jeg omvendt må læse op, hvad der blev sagt om den sag, blev der bl.a. sagt fra Amtsrådsforeningens formands side: »Jeg har kort nævnt de regionale udviklingsplaner.
Mattias Tesfaye (S), 2021-04-08:
Den her ordning blev i sin tid skabt på baggrund af et fælles forslag fra Dansk Arbejdsgiverforening og det daværende LO, som arbejdsmarkedets parter og den daværende regering valgte at tiltræde med trepartsaftalen om bedre integration på arbejdsmarkedet tilbage i 2016.
Hanne Andersen (S), 1998-11-13:
Nu afløses efter forslaget den faste overgrænse på 200.000 kr. med en gradueret skala, der begynder ved beløb på op til 300.000 kr., hvor der ikke sker nogen reduktion, og ender med et beløb på 500.000 kr., hvor der for de beløb, der ligger derudover, sker en udbetaling på 1/3.
Torsten Schack Pedersen (V), 2011-10-12:
Spørgsmålet lyder: Mener ministeren, at gennemførelsen af forhøjelsen af topskattegrænsen i 2014 er fuldt finansieret som en del af den tidligere regerings skattereform, forårspakke 2.0 – eller mener ministeren, at der skal findes ny finansiering for at leve op til den nye regerings regeringsgrundlag?
Tom Beck (KF), 1999-05-20:
Jeg vil imidlertid oplyse, at jeg via mit arbejde i Sygehusudvalget i Århus Amt er vidende om, at netop spørgsmålet om vetoretten er medvirkende til, at så få vil lave dette organtestamente, og derfor bør man også have det med ind i overvejelserne.
Birgitte Vind (S), 2020-05-26:
Jeg tror, vi har det på samme måde, og det er rigtig, rigtig ærgerligt, at der ikke er sket noget endnu, men det klandrer jeg ingen for overhovedet, hverken i det her Folketing eller i regeringen, for der er sket nogle ting omkring os, som vi ikke har været herre over.
Finn Sørensen (EL), 2017-03-21:
Så hvad er det for en vækst, Dansk Folkeparti mener der skal til, og vil Dansk Folkeparti benytte sig af flertal ovre til venstre i salen, hvor f.eks. Socialdemokratiet har meldt ud, at en vækst på 0,6 pct. da var noget, der skulle til, for i det mindste at bevare status quo?
Simon Emil Ammitzbøll (UFG), 2009-05-26:
Og før man anerkender, at man dybest set bruger alt, alt for meget tid på at jagte ganske almindelige mennesker og handlinger, som dybest set ikke burde være kriminelle, kommer man til at spilde rigtig mange politiressourcer, det kommer man til, så længe man ikke anerkender, at vi skal sætte en stopper for det.
Peter Skaarup (DF), 2004-06-04:
Men jeg kan da kun se med den forældelsesfrist, vi har i dag, som betyder, at f.eks. en 29-årig, der har været udsat for seksuelt misbrug, ikke kan rejse sin sag, fordi sagen er forældet, at det da ikke med den nuværende retstilstand er offeret, vi hjælper.
Kristian Thulesen Dahl (DF), 2003-01-16:
Man kan selvfølgelig godt sige, at i det nuværende system har flertallet i hvert fald besluttet, at det er tilladt for en siddende regering at bruge embedsapparatet til at agitere i en folkeafstemningssituation, til at lave task forces, til at lave pjecer, som - det er fuldstændig rigtigt - vi synes lige så godt kunne laves i partiapparatet eller endda i partiapparaternes ungdomsorganisationer.
Thor Pedersen (V), 2001-09-06:
Vi ønsker også et byggeri, hvor man ikke nødvendigvis skal samle alle dem, der af en eller anden grund har et socialt problem, for det værste, man har gjort i dansk boligpolitik, er, at man har bygget kaserner og kasser, hvor man har samlet alle, der havde et socialt problem, i stedet for at sikre, at støtten gav man til familien, og så kunne man frit vælge i et varieret boligudbud.
Claus Hjort Frederiksen (V), 2002-05-13:
En del af besparelsen, de her 1, 3, 5, 7 pct., er vi naturligvis ansvarlige for, men Arbejdsmiljøinstituttet er finansieret af forskellige andre kilder, bl.a. satspuljemidler, kontraktforskning, og så havde den kendsgerning, at den tidligere regering havde stillet en stor forøgelse af bevillingen i udsigt, gjort, at man havde opretholdt medarbejderstaben på et noget højt niveau i forventning om, at man ville få tilført flere penge.
Charlotte Broman Mølbæk (SF), 2024-05-30:
Jeg har mange gange spurgt både socialministeren og Socialdemokratiets ordfører om, om der er en viden om det, om der er en dokumentation for det, og jeg kan fortælle ordføreren, at man, da man sidst lavede udvidelser i forhold til magtanvendelsesbegrebet, havde en langt grundigere proces, og at man efterfølgende også havde en dybdegående evaluering.
Poul Erik Christensen (RV), 2005-03-16:
Det er en kommunal opgave at tage vare på de svageste familier og yde tilskud, og i nogle tilfælde er der behov for at fare med lempe i stedet for at have en hård og kontant inddrivelse, hvis den blot fører til forstærkede sociale og økonomiske problemer for familien og det dermed i sidste ende bliver dyrere og væsentlig sværere for familien.
Rune Lund (EL), 2005-06-07:
Det er derfor, vi i Danmark er nødt til at tillade bromerede flammehæmmere i elektriske apparater for at forhindre, at de bryder i brand, selv om de er hormonforstyrrende; det er derfor, vi ikke må forbyde drivhusgasser, fordi det ville være en teknisk handelshindring; det er derfor, vi ikke må sige, at der ikke må være nitrit i økologisk spegepølse, hvis EU siger, der skal være det, og det er derfor, vi skal finde os i, at dyr i EU's verden er en vare på linje med en dåse flåede tomater eller en pose pasta, så de skal køres rundt i timevis på de europæiske landeveje.
Tom Behnke (FP), 1997-10-30:
og det ved hr. Bruno Jerup også godt, og derfor tror jeg, det her forslag i langt højere grad er et spørgsmål om, at hr. Bruno Jerup vil sende et signal om, at Enhedslisten vil gøre noget for børnene, og det signal har hr. Bruno Jerup så sendt, og det har jeg hermed pillet ned igen.
Ole Stavad (S), 2000-11-02:
Jeg vil sådan set beklage, at Venstres formand ikke er i salen, for jeg synes, at vi her har en debat, der ikke bare er en debat om et enkeltforslag, men en debat, som vel kan siges et eller andet sted at være fuldstændig afgørende for udviklingen i det danske samfund, i hvert fald hvis det er
Torsten Schack Pedersen (V), 2012-06-12:
Så sent som i dag kan man i Berlingske Tidende læse udtalelser fra Steen Knudsen, der er forskningsdirektør i Medical Prognosis Institute eller noget i den stil, hvis jeg kan læse mine egne kragetæer, som gør klart, at det her lovforslag har beskæftigelsesmæssige konsekvenser i negativ retning.
Magnus Heunicke (S), 2020-12-02:
Indtil nu har der været lagt op til, at epidemikommissionen skulle bestå af repræsentanter fra Styrelsen for Patientsikkerhed, Sundhedsstyrelsen, Statens Serum Institut og Rigspolitiet, dvs. det, som i dag udgør den nuværende indsatsgruppe, som covid-19-følgegruppen jo er bekendt med.
Morten Bødskov (S), 2004-04-15:
Det, jeg spurgte om, var sådan set, at når man nu kan skrive, som man skriver i bemærkningerne her til aktstykket, at 95 pct. i belæg er uacceptabelt, så må man gå ud fra, at man i ministeriet og kriminalforsorgen har haft forudsætninger for at skrive det.
Morten Bødskov (S), 2005-11-04:
Der vil med den her lovgivning komme stramninger, når overfaldene begås af religiøse fanatikere, men det er klart, at vi lovgiver for alle her, og derfor skal straffene for overfaldene selvfølgelig også skærpes, når vi har med politiske ekstremister at gøre, og dem er der adskillige eksempler på også herhjemme.
Karsten Hønge (SF), 2025-04-08:
Har man måske også i Danmarksdemokraterne sådan noget med, at man synes, at når der bliver afsagt en dom, man godt kan lide, synes man, den er alle tiders, og når der bliver afsagt en dom, man ikke kan lide, er det en, man ikke behøver at rette sig efter?
Ole Birk Olesen (LA), 2017-02-01:
Det er korrekt forstået, at i denne sag som i mange andre sager kan man godt vedtage lovgivning om, at folk skal gøre det ene og det andet, og man kan også installere det ene og det andet tekniske udstyr i bilerne, men hvis der ikke er en kontrol- og sanktionsmulighed bagefter, er der jo åbnet op for snyd en masse.
Torben Hansen (S), 2006-02-21:
En del af 29. marts-aftalen, også udbygningen af havvindmølleparkerne, kører for så vidt efter det aftalte, men som jeg sagde i min indledning, synes jeg, det er yderst utilfredsstillende, at plangrundlaget for landvindmøllerne ikke er på plads endnu, her lang tid efter at det skulle være i orden.
Jørn Jespersen (SF), 1999-04-15:
: Er det sådan, at man synes, det er tilfredsstillende, at vi ikke har nogen mulighed for fusionskontrol og dermed for at stille betingelser til fusionerende virksomheder, medmindre de overstiger 37 mia. kr. i samlet omsætning, og at vi derfor er afhængige af EU's fusionskontrol?
Ole Stavad (S), 1998-11-25:
Hvis hr. Thulesen Dahl betragtede transport som havende det formål, at man kan flytte sig fra et sted til et andet sted, hvor man har brug for at komme hen, i stedet for at man skal ud at sejle for at handle, var det muligt, at han også ville se lidt mere nuanceret på sagen.
Lene Espersen (KF), 2008-10-22:
Her tænker jeg bl.a. på de tanker, jeg selv har gjort mig, om større åbenhed omkring solvens og risici, og her har jeg tænkt mig at tage nationale skridt, altså at lave flere regler i Danmark, men også at tage skridt i forhold til EU, så vi får mere åbenhed i europæiske pengeinstitutter.
Sophie Hæstorp Andersen (S), 2013-01-31:
Men det, vi lige præcis gør, er at prioritere det på en systematisk måde, således at vi undgår de lappeløsninger, vi har set så mange af i de seneste år, hvor der ryger lidt satspuljepenge af til noget retspsykiatri, fordi der er nogle, der er blevet kriminelle, eller hvor vi går ud og gør lidt på nogle andre områder.
Peter Skaarup (DF), 2012-05-03:
Jeg må indrømme, at jeg ikke forstår, hvorfor Socialdemokraterne afviser det her forslag, for formålet med forslaget er at sikre, at kriminelle udlændinge, der laver grov kriminalitet i Danmark, kan komme hjem og afsone, i stedet for at de danske skatteborgere skal betale i dyre domme, til at de pågældende kan afsone deres straf i et dansk fængsel.
Per Clausen (EL), 2008-03-25:
Der vil jeg sige, at et eller andet sted skal man jo ikke bebrejde fortidens politikere, at de har forsømt udbygningen af jernbanenettet og måske også på andre områder forsømt at udbygge infrastrukturen, for det giver jo os, der er her i dag, med den viden vi har om CO2-udslip og klimaproblemer, en enestående chance, nemlig at tage initiativ til at gennemføre en transport- og trafikpolitik, infrastrukturpolitik, som tager afsæt i, at vi både får løst trængselsproblemerne og får løst miljøproblemerne bredt set og også klimaproblemerne.
Connie Hedegaard (KF), 2009-03-18:
Det, der bare står helt fast, er, at jeg tror, at familierne i Danmark, når de sidder og gør op, om de kunne tænke sig at få 15.000 kr. eller 25.000 kr. i tilskud, for de flestes vedkommende vil vælge at få 25.000 kr. i tilskud, og derfor vil det være klogt at komme med et energiorienteret projekt.
Jørgen Estrup (RV), 1999-10-07:
Nu tror jeg jo godt om fru Ulla Tørnæs, så det vil jeg ikke sådan uden videre slutte, men jeg vil da på den anden side sige, at der var nogle af de udtalelser omkring indsatsen mod vold og den negligering af, hvad statistikken viser om den faldende vold, som godt kunne gøre mig i tvivl.
Brian Mikkelsen (KF), 2000-03-03:
Jeg har ikke nogen sinde, på ét eneste tidspunkt, hørt SF's uddannelsesordfører tale oppe fra Folketingets talerstol om, hvor SF ville finde pengene til de videregående uddannelser, når man den ene gang efter den anden har lovet de videregående uddannelser flere penge. Jeg vil godt have lov til at diskutere intentionen, baggrunden for det her forslag, og så begynder man at tale om alt muligt andet.
Jørgen Arbo-Bæhr (EL), 2005-04-12:
Hr. Mogens Lykketoft startede med at sige, at efterlønsmodtagere skal have ret til at tjene op til 30.000 kr. uden modregning, og for at det ikke skulle være løgn, fulgte statsministeren op med at sige, at de 30.000 kr. var man da uden videre parat til at overveje.
Charlotte Antonsen (V), 1999-12-08:
Hvordan tror hr. Thulesen Dahl, den danske befolkning vil opfatte det? Negativt, negativt, negativt, og det er derfor, at nej-bevægelsen, JuniBevægelsen, hr. Thulesen Dahl og hr. Keld Albrechtsen i fællig kæmper så meget for alle de her undtagelser, det ødelægger billedet af EU, og dermed risikerer vi at ryge ud.
Marianne Jelved (RV), 2002-11-07:
Vi er også enige med regeringen i den argumentation, der fremgår af lovforslagets bemærkninger, at det vil gøre det mere reelt at foretage udlicitering af en række opgaver, som det kan være meget fornuftigt at foretage, og hvor uddannelsesinstitutionen så får et reelt valg, om de vil gøre eller ikke gøre det.
Tobias Grotkjær Elmstrøm (M), 2024-04-09:
Jeg håber, at LA og hr. Steffen Larsen, som står bag beslutningsforslaget, er interesseret i at lande en fornuftig beretningstekst, som vil give det kommende pilotprojekt tid til at skabe et stærkt fundament for at indføre kropskameraer på sigt.
Jette Gottlieb (EL), 2023-10-11:
For det, der bliver sagt, er jo, at de borgere, der eventuelt har et ønske om at klage – lad os nu forudsætte, at de er fritaget for digitale løsninger – så skal klage til Trafikstyrelsen, og det vil jeg i så fald meget gerne senere have redegjort for hvordan man kan gøre og hvordan man kan få vejledning i og sådan noget.
Bertel Haarder (V), 2003-11-12:
Jeg er nemlig enig i, at vi ikke gavner integrationsopgaven ved at disciplinere borgerne, ved at belære dem og komme med lovpålæg osv. og ved at skabe et samfund, hvor man næsten ikke må sige, hvad man mener om indvandrerproblemer, og nævne de dårlige erfaringer, man har haft.
Jesper Langballe (DF), 2007-02-27:
Voltaire hører sandt at sige ikke til mine yndlingsprofeter, men hvis vi prøver at forestille os, at Voltaires skrifter skulle forbydes – og det er den logiske konsekvens af at opretholde et lovforbud mod blasfemi – vil tanken vist forekomme os alle sammen uhyrlig.
Vibeke Peschardt (RV), 1999-05-19:
Jeg har engang hørt den italienske kommissær Bonino fortælle om de vanskeligheder, forbrugerinteresser for miljø og sundhed har at kæmpe med i Fællesskabets krinkelkroge, og det er bestemt ikke nemt, så derfor mener jeg, at Danmark virkelig må holde fast i et nej til, at forsøgsudsætninger af GMO'er overgår til produktlovgivningen.
Alex Vanopslagh (LA), 2020-05-19:
Så der er mange ting, som det kunne være interessant at få kigget efter i sømmene, så at sige, men det skal jo ikke afholde os fra at støtte op om det her ellers ganske glimrende forslag om at undersøge, om vi er gået for vidt med de indgreb i friheden, vi har foretaget, og om det overhovedet har øget vores sikkerhed tilstrækkelig meget.
Jann Sjursen (KD), 2004-12-16:
Det er, fordi vi ikke tror på, at det går an at indskrænke perioden for affyring af fyrværkeri som knaldhætter og knaldperler, knallerter, bordbomber, stjernekastere og isfontæner til pyntning af isanretninger til lige præcis den periode.
Kim Edberg Andersen (DD), 2024-05-16:
Der kan godt være et efterforløb på noget, hvor en stor risiko bliver en mindre risiko, før markedet regulerer sig, men man ser det så også modsat den anden vej, altså at det har en tendens til at følge det – det skal vi være opmærksomme på – så de her bølger ikke tager for lang tid, så det er uendeligt, at man bliver ved med at betale for meget i sine bidrag.
Hans Kristian Skibby (DF), 2010-11-30:
Det, jeg bare siger, og det er også det, jeg er citeret for i Jyllands-Posten, som ordføreren korrekt sagde før, er, at grundprincippet i skattestoppet skal overholdes, og det skal det også i det her lovforslag, ligesom det har skullet i alle mulige andre lovforslag, vi har behandlet her i Folketinget siden 2001.
Sophie Løhde (V), 2012-05-02:
Men det er jo nu engang sådan, at ministeren, eller regeringen sammen med Enhedslisten, jo også har hævet bødestørrelserne som led i revisionen af rygeloven, sådan at de hæves til 5.000 kr., 10.000 kr. og 20.000 kr. ved henholdsvis første-, anden-, og tredjegangstilfælde.
Mike Legarth (KF), 2010-04-29:
Det er simpelt hen fuldstændig unfair, at man her prøver at fremstille den politik, regeringen har ført, som uansvarlig; at den ødelægger velfærden, beskærer, minimerer – er skabt af onde mennesker på det nærmeste – når fakta er, at vi bruger 67 mia. kr. mere på det velfærdssamfund, vi står vagt om og gerne vil udbygge.
Leif Lahn Jensen (S), 2018-10-23:
Men så er jeg nødt til at spørge, og det er selvfølgelig lidt samme spørgsmål, som ordføreren har lyttet til: I det tilfælde, at markedsværdien, når man nu køber, ikke er så høj, og hvis det så viser sig, at den bliver højere senere, en måned efter, og det også viser sig, at det faktisk er noget, som arbejdsgiveren godt kunne have vidst, er det så til ugunst for eller en fordel for lønmodtagerne?
Ole M. Nielsen (KRF), 2000-02-04:
Jeg synes, det illustrerer, at det ikke er, fordi vi kan gå ind for, at alting skal kunne lade sig gøre i et landzoneområde, men det er, fordi vi ønsker en lempelse, sådan at vi kan bevare befolkningstallet, vi kan bevare livet på landet, vi kan opdyrke miljø og bofællesskaber og i det hele taget det gode liv på landet.
Jan Erik Messmann (DF), 2019-04-03:
Og det er et problem, hvis Københavns Lufthavn, der har ansvaret for sikkerheden, vægter økonomiske hensyn højere end passagerers og flybesætningers sikkerhed og så dækker over en økonomisk interesse ved at kategorisere problemer med fugleflokke som noget andet, hvilket betyder, at problemets omfang er ukendt.
Mads Fuglede (V), 2019-04-12:
Jeg er utrolig glad for den danske grænse, og den danske grænse markerer overgangen fra et folk til et andet og indgangen til vores land og alt det, der er vores, og når jeg bliver gjort opmærksom på det, enten via et skilt eller en politibil diskret parkeret i siden, eller hvis der er grænsebomme, så vidner det om, at her er der nogle, der gør en indsats for at passe på mit land, og det er jeg altid glad for.
Astrid Krag (S), 2012-01-11:
Altså, den historie, der var i pressen i sidste uge, var på baggrund af en undersøgelse, en meget positiv undersøgelse, mener jeg, som viser, at 73 pct. af danskerne faktisk mener, at man skal hæve grænsen for at købe øl og vin fra 16 år til 18 år.
Per Clausen (EL), 2008-02-05:
Og jeg vil gerne sige, at det synes jeg faktisk også at et forslag om en Kattegatforbindelse fortjener, for realiteten er jo, at Kattegatforbindelsen f.eks. kunne være det element, der for alvor satte en stopper for indenrigsflyvning i Danmark - meget klogt set af Århus Lufthavns direktør, der udtalte det i går.
Kristian Jensen (V), 2004-12-01:
Og hr. Keld Albrechtsens udlægning er nærmest, at det er miljøskadelig for ikke at sige landsskadelig virksomhed at foreslå, at CO2-afgiften på biobrændstoffer afskaffes, og at netop det her hjørne vil betyde, at pengene fosser ud af statskassen og ind til landmændene.
Rasmus Jarlov (KF), 2021-10-07:
Og det er nemlig rigtig vigtigt, at vi får flere til at gøre tjeneste i det danske forsvar, for det er utrolig vigtigt, at det danske forsvar, som jo opererer meget i Grønland og har opgaver med at overvåge og forsvare suveræniteten, ikke bliver opfattet som en fremmed magt, men at grønlænderne kan blive en del af det.
Jakob Axel Nielsen (KF), 2005-05-03:
Så vil det jo komme frem, at lejemålet ikke trænger – ordet trænger er rent faktisk kriteriet i lejeloven – og så trænger det ikke, og så må udlejeren sige: Hov, det trænger jo ikke, så må jeg tilbagebetale hele depositum, for lejemålet trænger ikke.
Hans Andersen (V), 2002-05-17:
At det bliver opfattet, som om dette lovforslag er det eneste, der skal løse ventelisteproblematikken, beklager jeg, men jeg kan kun understrege, at det jo er det offentlige sundhedsvæsen, der skal tage fat, det er amterne, der nu skal tage fat på at løse ventelisteproblematikken.
Keld Albrechtsen (EL), 2003-03-12:
Danmark kommer bare ikke med, dansk industri kommer ikke med, danske arbejdspladser kommer ikke med, fordi den borgerlige kortsynethed forhindrer en virkelig satsning på det, der er fremtidens produktion og investering, det, man vil kunne tjene penge på og skabe danske arbejdspladser på, nemlig udviklingen af de energiformer, som tilhører fremtiden.
Ole Stavad (S), 1999-12-07:
Derfor ville jeg også blive stærkt forundret, hvis det er sådan, at man hos Præsidiet skulle mene, at det ville være - jeg er lige ved at sige - naturligt, at vi laver opsplitningen. Men det er selvfølgelig noget, Præsidiet må se på, for jeg synes, det er vigtigt, at måden, vi laver lovforslagene på - og vi gør os meget umage for ovre i Skatteministeriet for at leve op til de aftaler, vi har med Folketinget - at er der nogle diskussioner vedrørende måden, er der nogle problemer, så lad os tage dem, og lad det ikke være det, der er afgørende omkring den konkrete stillingtagen.
Anders Fogh Rasmussen (V), 2002-11-13:
Til brug for besvarelsen af hr. Jeppe Kofods spørgsmål har jeg indhentet en udtalelse fra justitsministeren, og justitsministeren har oplyst følgende: »Om eftermiddagen den 29. oktober orienterede Københavns Politi Justitsministeriet om, at man nu, hvor der var indhentet yderligere oplysninger fra de russiske myndigheder, fandt, at der var grundlag for at anholde Sakajev.
Mette Frederiksen (S), 2021-01-22:
Heldigvis er der mange med udenlandsk baggrund, som deler de her danske værdier, som engagerer sig i deres lokalsamfund, på uddannelserne og på arbejdspladserne, og som løfter vigtige samfundsopgaver, f.eks. lige nu midt i den globale pandemi, og tager ansvar for fællesskabet, og som i øvrigt ofte selv står midt i en svær værdikamp og kæmper for at vriste sig fri af en undertrykkende kultur.
Mette Frederiksen (S), 2003-10-22:
Det fælles betænkningsbidrag, vi taler om fra foråret 2001, som er underskrevet og formuleret af Dansk Folkeparti og en del af de andre partier, der nu sidder i opposition, handlede jo lige præcis om, at man ved en kommende lovændring skulle sørge for en bedre kompensation til rettighedshavere.
Lisbeth Bech-Nielsen (SF), 2024-05-22:
Som vi skriver i beslutningsforslaget, handler det her jo både om at sikre os mod nogle af de farer eller de risici, der kan være, og også at hjælpe det godt nok på vej, sådan at borgere, virksomheder og andre får glæde af de muligheder, som byder sig, og det kræver jo også råd og noget vejledning, som der burde blive sat ret mange penge af til.
Lise von Seelen (S), 2010-12-07:
Så det vil sige, at møder kun kan gennemføres elektronisk, hvis alle parter er enige om, at det er en god måde at gøre det på, og at den kommunikation, som skal foregå i forbindelse med en boopgørelse, også kun kan foregå elektronisk, såfremt alle efterladte arvinger er indforstået med, at det er en god måde at kommunikere med hinanden på.
Josephine Fock (ALT), 2017-04-07:
Det her er første behandling af L 173 om forslag til lov om ændring af udlændingeloven, der handler om at give Politiets Efterretningstjeneste og Forsvarets Efterretningstjeneste adgang til udlændingemyndighedernes registre, systemer m.v. I dag skal Politiets Efterretningstjeneste og Forsvarets Efterretningstjeneste anmode konkret om data om udlændinge.
John Dyrby Paulsen (S), 2008-01-17:
Det betyder i virkeligheden, at hvis man har som formål at sidestille konkurrencen mellem offentlige og private virksomheder - og pålægger de offentlige virksomheder en ekstra lønsumsafgift, som vi samtidigt sørger for de får tilbage igen ad nogle andre kanaler - så må man spørge, hvordan i alverden man så har forbedret konkurrencen mellem offentlige og private virksomheder.
Arne Toft (S), 2003-04-24:
Jeg vil godt sige til hr. Jesper Langballe, at det, der skete, dengang man bevilgede de 350 mio. kr. plus de 60 mio. kr., var følgende: Pengene blev bevilget, fordi hr. Svend Auken kunne se, at det blev alt for dyrt, og samtidig blev det sagt med samtykke fra Folketinget, at hvis det ikke var nok, kom der flere penge, for prisen måtte ikke blive højere, end hvis man brugte sit oliefyr.
Birthe Skaarup (DF), 2007-03-27:
Speciallæger i gigtsygdomme skal der være fokus på, og der bør også ses på, at på de sygehuse, der kan tilbyde uddannelsespladser, bliver uddannelsespladserne også besat, samt på hvorledes der kan ske en rekruttering af reumatologer i årene fremover.